stanford-oval/wikipedia huggingface dataset:
รอน วีสลีย์
ชีวิตส่วนตัว

รอนเป็นนักเรียนบ้านกริฟฟินดอร์เช่นเดียวกับแฮร์รี่ รอนอยู่ร่วมในเหตุการณ์สำคัญหลายเหตุการณ์ในชุดหนังสือแฮร์รี่พอตเตอร์ทั้ง 7 เล่ม เขาเป็นคนดูง่ายๆสบายๆเวลาอยู่กับแฮร์รี่และผองเพื่อน เป็นคนตลก ชอบกินเป็นชีวิตจิตใจ บางครั้งเขาก็มีอารมณ์ขี้น้อยใจ เช่น ในภาคสี่รอนน้อยใจไม่คุยกับแฮร์รี่เพราะเขาคิดว่าแฮร์รี่ใส่ชื่อลงไปในถ้วยอัคนีเพื่อให้ตัวเองเข้าไปแข่งขันการประลองเวทไตรภาคีแต่ก็คอยเป็นห่วงอยู่ห่างๆ รวมถึงโกรธและหึงเฮอร์ไมโอนี่ที่เลือกวิคเตอร์ ครัม เป็นคู่ในงานเต้นรำ ทั้งๆที่รอนชื่นชอบในตัวครัมอย่างมาก
จริงๆแล้วรอนเป็นคนเก่งคนนึงแต่ขาดความมั่นใจในตัวเองเพราะคนรอบตัวเขามีแต่คนเก่งและกล้าหาญ ทำให้มักจะโดนหยอกล้อประจำจากเฟร็ด จอร์จ เพื่อนโดยเฉพาะเดรโก มัลฟอย ที่ชอบดูถูกเขาทั้งเรื่องฐานะทางบ้านและความสามารถ แต่กระนั้นรอนมีทักษะในการเล่นหมากรุกพ่อมดเป็นอย่างมาก ได้รับเลือกให้เป็นพรีเฟ็คของบ้านเช่นเดียวกับเพอร์ซี่ พี่ชายของเขา โดยคู่กับเฮอร์ไมโอนี่ ด้านกีฬาเขาได้เป็นนักกีฬาควิชดิชประจำบ้านกริฟฟินดอร์ ในตำแหน่ง Keeper และสามารถเอาชนะบ้านสลิธีรีนได้ ซึ่งเป็นหนึ่งในสิ่งที่เขาภูมิใจที่สุด
ด้านความรักรอนนั้นแอบชอบเฮอร์ไมโอนี่มาตลอด แต่ทั้งสองคนมักจะทะเลาะกันเป็นประจำจนรอนต้องเก็บไว้แค่ในใจ เขาพึ่งมาแสดงออกว่าชอบเฮอร์ไมโอนี่จริงๆคือภาคถ้วยอัคนี แต่ในภาคเจ้าชายเลือดผสมเขาโตเป็นหนุ่มจนมีสาวคนหนึ่งมาชอบนั้นคือนักเรียนจากบ้านเดียวกัน ลาเวนเดอร์ บราวน์ เธอสารภาพรักกับรอนและคบกันแต่สุดท้ายทั้งสองคนก็เลิกกัน จากนั้นเขาก็แสดงความรักแก่เฮอร์ไมโอนี่ตลอดมาจนกระทั่งสงครามฮอกวอร์ดมาถึงทั้งสองคนจูบกันท่ามกลางสงครามเนื่องจากไม่รู้จะรอดชีวิตกลับมาหรือไม่
จนสงครามสิ้นสุดลงเขาได้เข้าทำงานเป็นมือปราบมารในกระทรวงเวทมนตร์และช่วยจอร์จทำกิจการธุรกิจของวิเศษวีสลีย์ไปด้วย อีกทั้งยังเป็นพ่อทูนหัวของเจมส์ ซีเรียส พอตเตอร์ ลูกชายคนโตของแฮร์รี่ พอตเตอร์ เพื่อนรักของเขา รอนแต่งงานกับ เฮอร์ไมโอนี่ เกรนเจอร์ มีลูกด้วยกันสองคน ชื่อโรสและฮิวโก้ วีสลีย์
เสือโคร่งเบงกอล

| เสือโคร่งเบงกอล |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Panthera
สปีชีส์:: P.  tigris
สปีชีส์ย่อย:: P.  t. tigris
Trinomial name
Panthera tigris tigris (Linnaeus, 1758)

การกระจายพันธุ์ของเสือโคร่งเบงกอล
ชื่อพ้อง
 P. t. fluviatilis  P. t. montanus  P. t. regalis  P. t. striatus
เสือโคร่งเบงกอล (อังกฤษ: Bengal tiger, Royal bengal tiger; ชื่อวิทยาศาสตร์: Panthera tigris tigris) เป็นประชากรของเสือโคร่งชนิดย่อย จัดให้เป็นหนึ่งในแมวป่าที่ใหญ่ที่สุดเท่าที่ยังมีชีวิตอยู่ และอยู่ในกลุ่ม charismatic megafauna ของโลก
เสือโคร่งชนิดนี้น่าจะปรากฏในอนุทวีปอินเดียมาตั้งแต่ช่วงอายุไพลสโตซีนตอนปลาย (ประมาณ 12,000 ถึง 16,500 ปีก่อน) ปัจจุบัน เสือโคร่งชนิดนี้ถูกคุกคามจากการบุกรุกเข้าไปล่าสัตว์, การทำลายและการกระจัดกระจายของที่อยู่อาศัย และประมาณการว่ามีเสือโคร่งในป่าน้อยกว่า 2,500 ตัวใน ค.ศ. 2011 ไม่มี ภูมิทัศน์อนุรักษ์เสือโคร่ง บริเวณใดที่ใหญ่พอที่จะรองรับประชากรเสือวัยผู้ใหญ่มากกว่า 250 ตัว
ขอบเขตในอดีตของเสือโคร่งเบงกอลครอบคลุมถึงหุบเขาลุ่มแม่น้ำสินธุ และเกือบทั่วอินเดีย ปากีสถาน เนปาลตอนใต้, บังกลาเทศ, ภูฏาน และจีนตะวันตกเฉียงใต้ จนถึงช่วงต้นคริสต์ศตวรรษที่ 19 ปัจจุบันพบได้ในอินเดีย บังกลาเทศ เนปาล ภูฏาน และจีนตะวันตกเฉียงใต้ ประชากรเสือโคร่งในอินเดียมีประมาณ 2,603–3,346 ตัวใน ค.ศ. 2018
มีเสือโคร่งประมาณ 300–500 ตัวอาศัยอยู่ในประเทศบังกลาเทศ 355 ตัวในเนปาลเมื่อ ค.ศ. 2022 และ 90 ตัวอาศัยอยู่ในประเทศภูฏานใน ค.ศ. 2015
ประวัติ

เสือโคร่งเบงกอลขึ้นชื่อว่าเป็นเสือโคร่งที่กินมนุษย์มาตั้งแต่อดีต โดยเฉพาะในอินเดีย การล่าเสือเป็นเกมกีฬาของราชวงศ์ชั้นสูง แม้แต่ในยุคที่อังกฤษเข้ามาปกครองอินเดีย โดยการขี่หลังช้างออกล่าในตามทุ่งหญ้าทั้งหญ้าสูงและหญ้าต่ำ ในคริสต์ทศวรรษที่ 20 มีเสือโคร่งเบงกอลคร่าชีวิตมนุษย์ไปกว่า 1,600 รายต่อปี แม้แต่ในปัจจุบันที่การล่าเสือเป็นสิ่งที่ผิดกฎหมาย และผู้คนเข้าใจถึงการอนุรักษ์สัตว์ป่ามากขึ้น แต่ทว่าก็ยังคงมีการโจมตีมนุษย์อยู่เป็นระยะ ๆ ของเสือ โดยเฉพาะในสุนทรวันซึ่งเป็นพื้นที่ป่าชายเลน เสือโคร่งเบงกอลที่นี่มีความดุร้ายและไม่เกรงกลัวมนุษย์ มักจะโจมตีมนุษย์เสมอ ๆ โดยเฉพาะการจู่โจมจากด้านหลัง ชาวพื้นเมืองที่นี่จึงต้องสวมหน้ากากไว้ด้านหลังเพื่อป้องกัน ด้วยการทำให้เสือเข้าใจผิดว่ากำลังถูกจ้องดูอยู่ เสือที่โจมตีมนุษย์ส่วนมากเป็นตัวเมียในช่วงฤดูเก็บน้ำผึ้ง ซึ่งตรงกับฤดูที่เสือโคร่งเบงกอลจะมีลูกพอดี
รูปลักษณ์

เสือโคร่งเบงกอลตัวผู้เมื่อมีขนาดใหญ่เต็มที่อาจยาวได้ถึง 360 เซนติเมตร หนัก 250-270 กิโลกรัม ขณะที่ตัวเมียมีขนาดเล็กกว่า และมีน้ำหนักอยู่ที่ประมาณ 140–180 กิโลกรัม
อ่านเพิ่ม

Schnitzler, A.; Hermann, L. (2019). "Chronological distribution of the tiger Panthera tigris and the Asiatic lion Panthera leo persica in their common range in Asia". Mammal Review. 49 (4): 340–353. doi:10.1111/mam.12166. S2CID 202040786.
แหล่งข้อมูลอื่น

"Panthera t. tigris". Cat Specialist Group. คลังข้อมูลเก่าเก็บจากแหล่งเดิมเมื่อ 2016-11-29. สืบค้นเมื่อ 2023-02-06.
"Tiger conservation in the Bangladesh Sundarbans". WildTeam. คลังข้อมูลเก่าเก็บจากแหล่งเดิมเมื่อ 6 October 2020. สืบค้นเมื่อ 26 May 2021.
"Bengal Tiger". Panthera. คลังข้อมูลเก่าเก็บจากแหล่งเดิมเมื่อ 24 September 2015. สืบค้นเมื่อ 24 October 2011.
Li, Y. & H. Liqiang (2019). "Bengal tigers found in Tibet, with plenty of prey". China Daily.
"The four faces of the Bengal tiger". Guardian News and Media Limited.
"Himalayan black bear killed by tiger". Big Cat Rescue. 12 November 2009. คลังข้อมูลเก่าเก็บจากแหล่งเดิมเมื่อ 2021-03-06. สืบค้นเมื่อ 2023-02-06.
| ด ค กเสือโคร่ง |
| --- | --- | --- |
| สายพันธุ์ที่ยังอยู่ | เสือโคร่งไซบีเรีย • เสือโคร่งเบงกอล • เสือโคร่งจีนใต้ • เสือโคร่งอินโดจีน • เสือโคร่งสุมาตรา • เสือโคร่งมลายู |  |
| สายพันธุ์ที่สูญพันธุ์แล้ว | เสือโคร่งแคสเปียน • เสือโคร่งบาหลี • เสือโคร่งชวา |  |
| --- | --- |
การแยกแยะหน่วยอนุกรมวิธาน:  Wikidata: Q80952  Wikispecies: Panthera tigris tigris  EoL: 1240403  GBIF: 7059276  iNaturalist: 130793  ITIS: 183806  IUCN: 136899  MSW: 14000260  NCBI: 74535 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
รายชื่อภาพเขียนโดยเลโอนาร์โด ดา วินชี

บทความหลัก: เลโอนาร์โด ดา วินชี
อาหารค่ำมื้อสุดท้าย เป็นภาพวาดเชิงศาสนาที่มีชื่อเสียงที่สุดของเลโอนาร์โด ดา วินชี
รายชื่อภาพเขียนโดยเลโอนาร์โด ดา วินชี เป็นรายการภาพเขียนสีน้ำมันและจิตรกรรมฝาผนังที่เขียนโดยเลโอนาร์โด ดา วินชี จิตรกรสมัยเรอเนซองส์คนสำคัญชาวอิตาลี มีภาพเขียนทั้งหมดด้วยกันสิบห้าชิ้นที่ระบุว่าเป็นงานเขียนของเลโอนาร์โด ดา วินชี ซึ่งรวมทั้งจิตรกรรมแผง, จิตรกรรมฝาผนัง, ภาพร่าง และงานที่ยังอยู่ในระหว่างการตระเตรียม ภาพเขียนหกภาพยังไม่เป็นที่ตกลงกันแน่นอนว่าเขียนโดยเลโอนาร์โดหรือไม่ สี่ภาพเพิ่งได้รับการยืนยันว่าเลโอนาร์โดเป็นผู้เขียนและอีกสองภาพหายไป
ในบรรดาภาพเขียนทั้งหมดไม่มีภาพใดที่เลโอนาร์โด ดา วินชีลงชื่อ ฉะนั้นการที่จะบ่งว่าเป็นงานเขียนของเลโอนาร์โดหรือไม่ จึงขึ้นอยู่กับการศึกษาและการวิจัยของผู้เชี่ยวชาญ การที่เลโอนาร์โด มีผลงานเพียงไม่กี่ชิ้นก็อาจจะเป็นเพราะเป็นผู้มีความสนใจในสิ่งรอบตัวต่าง ๆ และความชอบทดสอบสิ่งใหม่ ๆ นอกจากนั้นยังชอบผัดวันประกันพรุ่ง แต่กระนั้นงานของเลโอนาร์โดก็เป็นงานที่มีความสำคัญเป็นอันมากในทางศิลปะและมีอิทธิพลต่อจิตรกรอื่น ๆ
งานที่เพิ่งบ่งว่าเป็นงานของเลโอนาร์โด

| ภาพ | รายละเอียด | ดัชนีการยอมรับว่าเป็นงานเขียนของเลโอนาร์โด |
| --- | --- | --- |
|  |  โทเบียสและเทวดา  (Tobias and the Angel)  ค.ศ. 1470–ค.ศ. 1480 สีฝุ่นบนไม้พอพพลา หอศิลป์แห่งชาติ, ลอนดอน |  อันเดรีย เดล เวอร์โรชชิโอและห้องเขียนภาพ (รวมทั้งเลโอนาร์โด?)  ภาพเขียนโดยเวอร์โรชชิโอเมื่อเลโอนาร์โดทำงานในห้องเขียนภาพมาร์ติน เค้มพ์ (Martin Kemp) เสนอว่าเลโอนาร์โดอาจจะเขียนบางส่วน, ที่น่าจะเป็นไปได้ที่สุดก็คือปลา เดวิด แอแล็น บราวน์แห่งพิพิธภัณฑ์ศิลปะแห่งชาติ, วอชิงตัน ดี.ซี. กล่าวว่าอาจจะวาดสุนัขด้วย |
|  |  พระบุตรกอดนักบุญจอห์นแบ็พทิสต์  (The Holy Infants Embracing)  c. ค.ศ. 1486–ค.ศ. 1490 |  มีหลายภาพที่เป็นของสะสมส่วนบุคคล |
|  |  พระแม่มารีและพระบุตรกับนักบุญโจเซฟ  (Madonna and Child with St Joseph)  หรือ Adoration of the Christ Child สีฝุ่นบนแผง สัดส่วน 87 ซม หอศิลป์บอร์เกเซ, โรม, ประเทศอิตาลี |  เดิมเชื่อว่าเขียนโดยฟรา บาร์โทโลเมโอ (Fra Bartolomeo) แต่หลังจากทำความสะอาดแกลเลอรี บอร์เกเซก็สันนิษฐานว่าเป็นงานเมื่อยังหนุ่มจากลายนิ้วมือที่พบที่คล้ายกับที่พบในภาพ “สตรีกับตัวเออร์มิน” แต่หลักฐานการสืบสวนไม่มีให้กับสาธารณะ |
|  |  แมรี แม็กดาเลน  (Mary Magdalene)  |  เพิ่งบ่งว่าเป็นงานของเลโอนาร์โดเมื่อไม่นานมานี้โดยคาร์โล เพเดร็ตติ ก่อนหน้านั้นเชื่อกันว่าเป็นงานเขียนของจิอัมเปียตริโน (Giampietrino) ผู้เขียนภาพคล้ายคลึงกันของ แมรี แม็กดาเลน ข้อสันนิษฐานของคาร์โล เพเดร็ตติไม่เป็นที่ยอมรับกันในบรรดานักวิชาการ เช่นคาร์โล เบอร์เตลลิผู้กล่าวว่าไม่ใช่งานของเลโอนาร์โดและตัวแบบอาจจะเป็นลูเครเชียที่ดึงมีดออกแล้ว |
งานที่หายไป

| ภาพ | รายละเอียด | ข้อสังเกต |
| --- | --- | --- |
|  |  เมดูซา  (Medusa)  |  งานที่ยังไม่สมบูรณ์เต็มที่บรรยายโดยวาซาริ |
|  |  เทวดาจากการประกาศของเทพ  (Angel of the Annunciation)  ราว ค.ศ. 1503 |  ภาพบรรยายโดยวาซาริ ภาพร่างยังหลงเหลืออยู่กับงานการศึกษา “ยุทธการอันเกียริ” และอยู่ที่พิพิธภัณฑ์ศิลปะที่บาเซล |
|  |  ยุทธการอันเกียริ  (The Battle of Anghiari)  ค.ศ. 1505 |  งานจิตรกรรมฝาผนังที่ยังเหลืออยู่ของเลโอนาร์โดพบใน Salone dei Cinquecento ในพาลัซโซเวคคิโอ (Palazzo Vecchio) ที่ฟลอเรนซ์ “ยุทธการอันเกียริ” โดย ปีเตอร์ พอล รูเบนส์ ชอล์คดำ, หมึกเน้นด้วยสีขาวตะกั่ว เขียนเพิ่ม (over-paint) ด้วยสีน้ำ 54.2 x 63.7 ซม พิพิธภัณฑ์ลูฟร์ |
|  |  เลดาและหงส์  (Leda and the Swan)  1508 |  ภาพเขียนนี้มีด้วยกัน 8 กอปปี้ที่รวมทั้ง: เซซาเร เชสโต, “เลดาและหงส์” สีน้ำมันบนไม้, 69.5 x 73.7 ซม คฤหาสน์วิลตัน, วิลท์เชอร์, อังกฤษ  นิรนาม, “เลดาและหงส์” สีฝุ่นบนไม้, 115 x 86 ซม แกลเลอรี บอร์เกเซ, โรม, อิตาลี |
ดูเพิ่ม

เลโอนาร์โด ดา วินชี
ภาพเขียนสีน้ำมัน
จิตรกรรมฝาผนัง
| ด ค กงานของเลโอนาร์โด ดา วินชี |
| --- | --- | --- |
กุญแจ: *บ่งว่าเป็นผู้เขียน (ดูรายละเอียดที่นี่)  · **ร่วมมือกับ อันดรีย เดล เวอร์โรชชิโอ · †หาย
| ภาพเขียน |  งานสมัยแรก: †เมดูซา *พระแม่มารีไดรฟัส (c. 1469)  **พระเยซูรับศีลจุ่ม (1472–75)  การประกาศของเทพ (c.1475–80) งานสมัยรุ่งเรือง: จิเนวรา เด เบ็นชิ (1475)  *พระแม่มารีกับดอกคาร์เนชั่น (c. 1478–80)  *พระแม่มารีเบนัวส์ (c.1478–80)  นักบุญเจอโรมในป่า (c.1480) การชื่นชมของคนเลี้ยงแกะ (1481) พระแม่มารีแห่งภูผา (c. 1483–86)  *สตรีกับตัวเออร์มิน (1488–90)  *ภาพเหมือนนักดนตรี (1490)  *พระแม่มารีให้นม (1490–91)  *La belle ferronière (1495–98)  พระกระยาหารมื้อสุดท้าย (1498)  *พระแม่มารีกับไม้ปั่นด้าย (1501)  โมนาลิซา (1503–05/07)  ซัลวาตอร์มุนดี (c. 1504–1507)  พระแม่มารีแห่งภูผา (c. 1505–08)  †ยุทธการอันเกียริ (1505)  †เลดาและหงส์ (c. 1508)  พระแม่มารีและพระบุตรกับนักบุญแอนน์ (c. 1510)  นักบุญจอห์นแบ็พทิสต์ (1513–16)  *บาคคัส (1515) งานที่เพิ่งได้รับการบ่งว่าเป็นผู้เขียน: โทเบียสและเทวดา (1470–80)  พระบุตรกอดนักบุญจอห์นแบ็พทิสต์ (c. 1486–90)  |  |
| รูปสลัก |  อนุสรณ์ของสฟอร์ซา (ยังไม่ได้ทำ)  |  |
| งานเขียน  |  วิทรูเวียนแมน (1492)  พระแม่มารีและพระบุตรกับนักบุญแอนน์และนักบุญจอห์นแบ็พทิสต์ (c. 1499–1500)  |  |
| งานเขียน |  ประมวลกฎหมายแอตแลนติคัส  ประมวลกฎหมายเลสเตอร์  ประมวลกฎหมายทริวัลเซียนัส  |  |
| งานประดิษฐ์ |  หุ่นยนต์เลโอนาร์โด  ไวโอลาเลโอนาร์โด  |  |
เลโอนาร์โด ดา วินชีในงานศิลปะ · งานทางวิทยาศาสตร์และการประดิษฐของเลโอนาร์โด ดา วินชี · ชีวิตส่วนตัวของเลโอนาร์โด ดา วินชี
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
รายชื่อผู้ได้รับรางวัลจักรดาวสดุดี

รางวัลจักรดาวสดุดี เป็นส่วนหนึ่งของรางวัลเกียรติยศจักรดาว ซึ่งมูลนิธิศิษย์เก่าโรงเรียนเตรียมทหารพิจารณามอบให้แก่ศิษย์เก่าโรงเรียนเตรียมทหาร ที่เสียชีวิตจากการปฏิบัติหน้าที่ราชการด้วยความกล้าหาญและเสียสละ และเป็นการเชิดชูเกียรติให้แก่ครอบครัวศิษย์เก่าที่เสียสละชีวิตจากการปฏิบัติหน้าที่
คุณสมบัติของผู้มีสิทธิได้รับการพิจารณารางวัลจักรดาวสดุดี ประกอบด้วย
1.เป็นศิษย์เก่าและมีชื่อในทะเบียนของโรงเรียนเตรียมทหาร สถาบันวิชาการป้องกันประเทศ กองบัญชาการกองทัพไทย
2. เสียชีวิตจาการปฏิบัติหน้าที่ โดยมีคำสั่งทางราชการหน่วยงาน หรือหน่วยต้นสังกัด
3. ไม่เป็นการกระทำที่เกิดจากการขาดสติสัมปชัญญะ ประมาท เลินเล่อ
รายชื่อผู้ได้รับรางวัลจักรดาวสดุดี > ประจำปี พ.ศ. 2552

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่ง | เหตุการณ์ | นักเรียนเตรียมทหารรุ่น (ตท> )- เลชประจำตัว | เลขประจำตัว |
| --- | --- | --- | --- | --- | --- |
| พันเอก (พลเอก) | สุทธิศักดิ์ ประเสริฐศรี | ผู้บังคับหน่วยเฉพาะกิจที่ 1 (ยะลา) | ความไม่สงบในชายแดนภาคใต้ของประเทศไทย การปะทะ ที่ อ.บันนังสตา จ.ยะลา เมื่อวันที่ 29 สิงหาคม พ.ศ. 2549 |  17 |  6998 |
| ร้อยตำรวจเอก (พันตำรวจเอก) | ธรณิศ ศรีสุข | ผู้บังคับหมวด รบพิเศษที่ 1 กองกำกับการสนับสนุนทางอากาศ ตำรวจตระเวนชายแดน | ความไม่สงบในชายแดนภาคใต้ของประเทศไทย การปะทะ ที่ อ.บันนังสตา จ.ยะลา เมื่อวันที่ 29 กันยายน พ.ศ. 2551 |  38 |  22536 |
| ร้อยตรี (พันตรี) | อานนท์ บุญทัน | ผู้บังคับหมวดปืนเล็ก กองร้อยทหารราบเฉพาะกิจ 2923 ฉก.นราธิวาส 34 | ความไม่สงบในชายแดนภาคใต้ของประเทศไทย การปะทะ ที่ อ.จะแนะ จ.นราธิวาส เมื่อวันที่ 14 มกราคม พ.ศ. 2551 |  43 |  26484 |
| ร้อยตำรวจตรี (พันตำรวจตรี) | กฤตติกุล บุญลือ | ผู้บังคับหมวด กองร้อยรบพิเศษที่ 2 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน | ความไม่สงบในชายแดนภาคใต้ของประเทศไทย การปะทะ ที่ อ.บันนังสตา จ.ยะลา เมื่อวันที่ 20 มิถุนายน พ.ศ. 2551 |  44 |  26516 |
รายชื่อผู้ได้รับรางวัลจักรดาวสดุดี > ประจำปี พ.ศ. 2553

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่ง | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| ร้อยตำรวจเอก (พันตำรวจเอก) | กร เดชธนสถิรนันท์ | รองสารวัตรสืบสวน ภูธรจังหวัดกาญจนบุรี | ถูกยิงขณะนั่งรถไปกับคนร้ายเพื่อล่อซื้อยาบ้า ที่ จ.กาญจนบุรี เมื่อวันที่ 26 มิถุนายน พ.ศ. 2552 |  41 |  24907 |
| ร้อยตำรวจโท (พันตำรวจตรี) | เอก สุขิโต | ผู้บังคับหมวดกองกำกับการตำรวจตระเวนชายแดนที่ 44 (ฝ่ายการข่าว) จังหวัดยะลา | ความไม่สงบในชายแดนภาคใต้ของประเทศไทย การปะทะ ที่ อ.แม่ลาน จ.ปัตตานี เมื่อวันที่ 26 ตุลาคม พ.ศ. 2552 |  45 |  27807 |
| ร้อยตำรวจเอก (พลตำรวจโท) | อาทิตย์ บุบผา | รองสารวัตรสืบสวนสอบสวน สถานีตำรวจนครบาล หัวหมาก | ถูกยิงขณะล่อซื้อยาเสพติด (ยาไอซ์) ที่ซอยรามคำแหง 127 เมื่อวันที่ 15 พฤศจิกายน พ.ศ. 2552 |  41 |  25083 |
| พันตรี (พันเอก(พิเศษ)) | พันธ์ศักดิ์ ทองสุข | รองผู้บังคับการชุดเฉพาะกิจ ยะลา 14 (รอง ผบ.ฉก.14.ยะหา) | ความไม่สงบในชายแดนภาคใต้ของประเทศไทย เหตุคาร์บอม ที่ อ.ยะหา จ.ยะลา เมื่อวันที่ 17 กรกฎาคม พ.ศ. 2552 |  34 |  19581 |
รายชื่อผู้ได้รับรางวัลจักรดาวสดุดี > ประจำปี พ.ศ. 2554

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่ง | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| พันโท (พลเอก) | ร่มเกล้า ธุวธรรม | รองเสนาธิการกองพลทหารราบที่ 2 รักษาพระองค์ | การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 เมื่อวันที่ 10 เมษายน พ.ศ. 2553 |  25 |  12367 |
| เรืออากาศเอก (นาวาอากาศโท) | พิชยา ผะอบทิพย์ |  | เครื่องบินฝึกแบบที่ 16 (บฝ.๑๖) CT/4E ตก ที่ อ.พนมทวน จ.กาญจนบุรี เมื่อวันที่ 18 มิถุนายน พ.ศ. 2553 |  39 |  23313 |
| เรืออากาศเอก (นาวาอากาศเอก) | ฐานิกร เหลืองรุ่งวารี | นายทหารนิรภัยการบิน ฝ่ายยุทธการ ฝูงบิน 403 กองบิน 4 จ.นครสวรรค์ | เครื่องบินขับไล่แบบที่ 19 (F-16A) ตกขณะฝึกซ้อมบิน ที่ อ.บ้านตาก จ.ตาก เมื่อวันที่ 18 ตุลาคม พ.ศ. 2553 |  40 |  23779 |
| เรืออากาศโท (นาวาอากาศโท) | ชัชวาลย์ รัศมี | นักบินเครื่องหมายเลข 2 ประจำเครื่อง 21-18 กองพลบินที่ 2 อุบลราชธานี | เครื่องบินขับไล่แบบ 18 ข หรือ F-5E ตกขณะฝึกบิน บริเวณในพื้นที่ อ.กุดข้าวปุ้น จ.อุบลราชธานี เมื่อวันที่ 23 ธันวาคม พ.ศ. 2553 |  42 |  25234 |
| เรืออากาศโท (นาวาอากาศตรี) | พงศกร ผาตินุวัติ |  | เครื่องบินตรวจการณ์ลำเลียงแบบที่ 9 หรือแบบนอร์แมด  (Nomad) ตกกระแทกพื้นรันเวย์ ขณะลงจอดฉุกเฉิน ระหว่างปฏิบัติภารกิจถ่ายภาพทางอากาศ ในพื้นที่กองบิน 2 ต.เขาพระงาม อ.เมือง จ.ลพบุรี เมื่อวันที่ 6 มีนาคม พ.ศ. 2552 |  43 |  26164 |
| ร้อยเอก (พันเอก) | กฤช คัมภีรญาณ | ผู้บัญชาการหน่วยเฉพาะกิจ ฉก.ร.15121 | การโจมตีฐานกองร้อยทหารราบที่ 15121 หน่วยเฉพาะกิจนราธิวาส 38 (ฐานพระองค์ดำ) อ.ระแงะ จ.นราธิวาส เมื่อวันที่ 19 มกราคม พ.ศ. 2554 |  38 |  22328 |
รายชื่อผู้ได้รับรางวัลจักรดาวสดุดี > ประจำปี พ.ศ. 2555

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่ง | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| พลตรี (พลเอก) | ตะวัน เรืองศรี | ผู้บัญชาการกองพลทหารราบที่ 9 | เหตุเฮลิคอปเตอร์ตกที่อำเภอแก่งกระจาน พ.ศ. 2554 (เฮลิคอปเตอร์รุ่นแบล็กฮอว์กตก) เมื่อวันที่ 19 กรกฎาคม พ.ศ. 2554 |  15 |  5293 |
| พันตรี (พลตรี) | กิติภูมิ เอกพันธ์ | รองผู้บังคับกองพันทหารราบท่ 2 กรมทหารราบที่ 19 กองพลทหารราบที่ 9 | เหตุเฮลิคอปเตอร์ตกที่อำเภอแก่งกระจาน พ.ศ. 2554 (เฮลิคอปเตอร์รุ่นฮิวอี้ตก) เมื่อวันที่ 16 กรกฎาคม พ.ศ. 2554 |  35 |  20210 |
| ร้อยเอก (พันเอก) | เจตน์ สุดใจ | รองผู้บังคับกองร้อยลาดตระเวนระยะไกลที่ 9 กองพลทหารราบที่ 9 | เหตุเฮลิคอปเตอร์ตกที่อำเภอแก่งกระจาน พ.ศ. 2554 (เฮลิคอปเตอร์รุ่นแบล็กฮอว์กตก) เมื่อวันที่ 19 กรกฎาคม พ.ศ. 2554 |  40 |  23724 |
| ร้อยเอก (พันโท) | จักรพันธ์ บำรุงพืช | นายทหารยุทธการและการฝึก กองร้อยลาดตระเวนระยะไกลที่ 9 กองพลทหารราบที่ 9 | เหตุเฮลิคอปเตอร์ตกที่อำเภอแก่งกระจาน พ.ศ. 2554 (เฮลิคอปเตอร์รุ่นแบล็กฮอว์กตก) เมื่อวันที่ 19 กรกฎาคม พ.ศ. 2554 |  42 |  25191 |
| ร้อยโท (พันโท) | ดิเรกสิน รัตนสิน | รองผู้บังคับกองร้องอาวุธเบาที่ 3 กองพันทหารราบที่ 3 กรมทหารราบที่ 153 กองพลทหารราบที่ 15 | ความไม่สงบในชายแดนภาคใต้ของประเทศไทย ถูกระเบิดขณะปฏิบัติหน้าที่ ในอำเภอมายอ จังหวัดปัตตานี เมื่อวันที่ 3 มกราคม พ.ศ. 2555 |  45 |  27363 |
รายชื่อผู้ได้รับรางวัลจักรดาวสดุดี > ประจำปี พ.ศ. 2556

- ไม่มีผู้ได้รับรางวัลจักรดาวสดุดี -
รายชื่อผู้ได้รับรางวัลจักรดาวสดุดี > ประจำปี พ.ศ. 2557

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่ง | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| ร้อยเอก (พันเอก) | ศิวัช ศรีอุปโย | ผู้บังคับกองร้องอาวุธเบาที่ 3 กองพันทหารราบที่ 3 กรมทหารราบที่ 151 | ถูกลอบวางระเบิดและซุ่มยิง ในพื้นที่ อ.รือเสาะ จ.นราธิวาส เมื่อวันที่ 29 มีนาคม พ.ศ. 2556  |  41 |  24919 |
| ร้อยตำรวจเอก (พันตำรวจเอก) | ปิ่นทัพ ปุราเท | ผู้บังคับกองร้อย (สบ 2) กองกำกับ 3 กองบังคับการสนับสนุนทางอากาศ กองบัญชาการตำรวจตระเวนชายแดน | อุบัติเหตุฝึกกระโดดร่มฝึกกระโดดแบบดิ่งพสุธา (ฝึกทบทวน) เมื่อวันที่ 8 มกราค พ.ศ. 2556 |  43 |  26154 |
| เรือโท (นาวาเอก) | ชัยสิทธิ์ เตชะสว่างวงศ์ | หัวหน้าชุดประดาน้ำ หมวดประดาน้ำ 4 แผนกประดาน้ำ กองประดาน้ำและถอดทำลายอมภัณฑ์ กรมสรรพาวุธทหารเรือ | ถูกระเบิดขณะตรวจสอบวัตถุพยานที่ฐาน ณ กองบังคับการหน่วยเฉพาะกิจนราธิวาส 32 อำเภอบาเจาะ จังหวัดนราธิวาส เมื่อวันที่ 22 เมษายน พ.ศ. 2556 |  45 |  27315 |
| ร้อยตำรวจโท (พันตำรวจโท) | อนาวิล อาคุณซาดา | รองสารวัตร กองกำกับการสืบสวน 2 กองบังคับการสืบสวนสอบสวน ศูนย์ปฏิบัติการตำรวจ จังหวัดชายแดนภาคใต้ | ถูกซุ่มโจมตี ในพื้นที่อำเภอทุ่งยางแดง จังหวัดปัตตานี เมื่อวันที่ 11 กันยายน พ.ศ. 2556  |  46 |  28346 |
| ร้อยตำรวจโท (พันตำรวจโท) | จงสฤษฏ์ คงผล | ผู้บังคับหมวด (สบ 1) กองกำกับการตำรวจตระเวนชายแดนที่ 24 กองกำกับการตำรวจตระเวนชายแดนภาค 2 กองบัญชาการตำรวจตระเวนชายแดน | อุบัติเหตุระหว่างกระโดดร่ม ในระหว่างการฝึกอบรมหลักสูตรการฝึกกระโดดร่มแบบกระตุกเอง ที่ค่ายนเรศวร อ.หัวหิน จ.ประจวบคีรีขันธ์ เมื่อวันที่ 30 กรกฎาคม พ.ศ. 2555 |  47 |  28424 |
รายชื่อผู้ได้รับรางวัลจักรดาวสดุดี > ประจำปี พ.ศ. 2558

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่งสุดท้าย | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| พลตรี (พลเอก) | ทรงพล ทองจีน | รองแม่ทัพภาค 3 ค่ายสมเด็จพระนเรศวรมหาราช จังหวัดพิษณุโลก | เฮลิคอปเตอร์กองทัพภาคที่ 3 ตกระหว่าง รองแม่ทัพภาคที่ 3 ปฏิบัติภารกิจตรวจหน่วยส่งกำลังบำรุงที่จังหวัดพะเยา และ จังหวัดเชียงราย เมื่อวันที่ 17 พฤศจิกายน พ.ศ. 2557  |  16 |  5936 |
| พันตำรวจโท (พลตำรวจเอก) | อดินันท์ อิสมาแอล | รองผู้กำกับการป้องกันปราบปราม สถานีตำรวจภูธรกรงปินัง จังหวัดยะลา | ถูกคนร้ายซุ่มโจมตี ในพื้นที่ตำบลปุโรง อำเภอกรงปินัง จังหวัดยะลา เมื่อวันที่ 10 กรกฎาคม พ.ศ. 2557 |  25 |  12705 |
| พันเอก (พลเอก) | กิตติ สุวรรณเจริญ | รองผู้อำนวยการกองส่งกำลังบำรุง กองทัพภาคที่ 3 | เฮลิคอปเตอร์กองทัพภาคที่ 3 ตกระหว่าง รองแม่ทัพภาคที่ 3 ปฏิบัติภารกิจตรวจหน่วยส่งกำลังบำรุงที่จังหวัดพะเยา และ จังหวัดเชียงราย เมื่อวันที่ 17 พฤศจิกายน พ.ศ. 2557  |  31 |  17030 |
| พันเอก (พลเอก) | ยุทธพงษ์ เพื่อนฝูง | นายทหารฝ่ายยุทธโยธา กองทัพภาค 3 | เฮลิคอปเตอร์กองทัพภาคที่ 3 ตกระหว่าง รองแม่ทัพภาคที่ 3 ปฏิบัติภารกิจตรวจหน่วยส่งกำลังบำรุงที่จังหวัดพะเยา และ จังหวัดเชียงราย เมื่อวันที่ 17 พฤศจิกายน พ.ศ. 2557  |  31 |  17405 |
| พันโท (พลเอก) | วุฒิศักดิ์ สุนทรสุข | ผู้ช่วยนายทหารฝ่ายส่งกำลังบำรุง กองทัพภาค 3 | เฮลิคอปเตอร์กองทัพภาคที่ 3 ตกระหว่าง รองแม่ทัพภาคที่ 3 ปฏิบัติภารกิจตรวจหน่วยส่งกำลังบำรุงที่จังหวัดพะเยา และ จังหวัดเชียงราย เมื่อวันที่ 17 พฤศจิกายน พ.ศ. 2557  |  35 |  20576 |
| ร้อยเอก (พันเอก) | วรพงศ์ ช่างสลัก | นักบินกองบินปีกหมุนที่ 1 | เฮลิคอปเตอร์กองทัพภาคที่ 3 ตกระหว่าง รองแม่ทัพภาคที่ 3 ปฏิบัติภารกิจตรวจหน่วยส่งกำลังบำรุงที่จังหวัดพะเยา และ จังหวัดเชียงราย เมื่อวันที่ 17 พฤศจิกายน พ.ศ. 2557  |  46 |  28176 |
| นักเรียนนายร้อยตำรวจ  | ชยากร พุทธชัยยงค์ | นักเรียนนายร้อยตำรวจชั้นปีที่ 2 | อุบัติเหตุระหว่างการกระโดดร่มของนักเรียนนายร้อยตำรวจรุ่น 69 เมื่อวันที่ 31 มีนาคม พ.ศ. 2557  |  53 |  31653 |
| นักเรียนนายร้อยตำรวจ  | ณัฐวุฒิ ติรสุวรรณสุข | นักเรียนนายร้อยตำรวจชั้นปีที่ 2 | อุบัติเหตุระหว่างการกระโดดร่มของนักเรียนนายร้อยตำรวจรุ่น 69 เมื่อวันที่ 31 มีนาคม พ.ศ. 2557  |  53 |  31711 |
รายชื่อผู้ได้รับรางวัลจักรดาวสดุดี > ประจำปี พ.ศ. 2559

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่งสุดท้าย | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| นาวาเอก (พลเรือเอก) | สาทิพ จิตนาวา | รองผู้บังคับหมวดเรือที่ 1 กองเรือยกพลขึ้นพกและยุทธบริการ กองเรือยุทธการ | อุบัติเหตุทางรถยนต์ ขณะปฏิบัติราชการตรวจหน่วยทหารพัฒนาเคลื่อนที่ (นพค.) 46 ณ จังหวัดสุราษฎร์ธานี เมื่อวันที่ 6 กรกฎาคม พ.ศ. 2558 |  30 |  16860 |
| นาวาเอก (พลเรือเอก) | สกนธ์ ชัยวนนท์ | ประจำสำนักงาน รองเสนาธิการทหาร | อุบัติเหตุทางรถยนต์ ขณะปฏิบัติราชการตรวจหน่วยทหารพัฒนาเคลื่อนที่ (นพค.) 46 ณ จังหวัดสุราษฎร์ธานี เมื่อวันที่ 6 กรกฎาคม พ.ศ. 2558 |  35 |  20612 |
| เรืออากาศเอก (นาวาอากาศเอก (พิเศษ)) | นพนนท์ นิวาศานนท์ | นักบินประจำหมวดบิน 3 ฝ่ายยุทธการ ฝูงบิน 103 กองบิน 1 | เครื่องบินขับไล่แบบที่ 19 (F-16 A) ตกระหว่างภารกิจการบินยุทธวิธีประยกต์ใช้อาวุธ ในจังหวัดลพบุรี เมื่อวันที่ 20 กุมภาพันธ์ พ.ศ. 2558 |  45 |  27435 |
รายชื่อผู้ได้รับรางวัลจักรดาวสดุดี > ประจำปี พ.ศ. 2560

| ยศ (ยศที่ได้รับปูนบำเหน็จภายหลังเสียชีวิต) | ชื่อ-สกุล | ตำแหน่งสุดท้าย | เหตุการณ์ | นักเรียนเตรียมทหารรุ่น (ตท> ) | เลขประจำตัว |
| --- | --- | --- | --- | --- | --- |
| พลตรี (พลเอก) | นพพร เรือนจันทร์ | ผู้บัญชาการกองพลทหารราบที่ 4 | เหตุเฮลิคอปเตอร์กองทัพบกตกลงที่ เนิน 2445 ใกล้ยอดดอยอินทนนท์ จังหวัดเชียงใหม่ หลังเสร็จสิ้นภารกิจช่วยเหลือผู้ประสบภัยน้ำท่วมที่ อำเภอปางมะผ้า จังหวัดแม่ฮ่องสอน เมื่อวันที่ 14 สิงหาคม พ.ศ. 2559 |  19 |  7844 |
| นาวาอากาศตรี (พลอากาศโท) | พสิษฐ์ เตชะเสน | ผู้บังคับหมวด 3 ฝ่ายยุทธการ ฝูงบิน 203 กองบิน 2 | เหตุเฮลิคอปเตอร์แบบ ฮ.6 (UH-1H) นามเรียกขาน Scorpion343 ชนเขาชะเมา จังหวัดระยอง เมื่อวันที่ 25 มิถุนายน พ.ศ. 2559  |  41 |  24797 |
| เรืออากาศเอก  (นาวาอากาศเอก) | อลงกรณ์ จันทร์กระจ่าง | นักบินประจำหมวดบิน 3 ฝ่ายยุทธการ ฝูงบิน 203 กองบิน 2 | เหตุเฮลิคอปเตอร์แบบ ฮ.6 (UH-1H) นามเรียกขาน Scorpion343 ชนเขาชะเมา จังหวัดระยอง เมื่อวันที่ 25 มิถุนายน พ.ศ. 2559  |  46 |  28337 |
| นาวาอากาศตรี  (พลอากาศโท) | ดิลกฤทธิ์ ปัถวี | นักบินประหมวดบิน 3 ฝ่ายยุทธการฝูงบิน 701 กองบิน 7 | อุบัติเหตุเครื่องบิน GRIPEN ตกในงานวันเด็กแห่งชาติ 60 ที่กองพันทหารอากาศโยธิน กองบิน 56 อำเภอหาดใหญ่ จังหวัดสงขลา เมื่อวันที่ 14 มกราคม พ.ศ. 2560 |  43 |  25999 |